La Linea

La Linea je taliansky animovaný televízny seriál, ktorý vytvoril karikaturista Osvald Cavandol. Séria pozostáva z 90 epizód, ktoré boli pôvodne vysielané na talianskom kanáli RAI v rokoch 1971 až 1986. Ústrednú melódiu série vytvoril Franco Godi. Séria z roku 1971 mala 8 epizód, séria z roku 1978 obsahuje 56 dielov a séria z roku 1986 mala 26 častí.

V seriáli je muž známy ako „Mr. Linea“, nakreslený ako obrys nekonečnej čiary, ktorá sa pri chôdzi stretáva s rôznymi prekážkami, a často sa obracia na karikaturistu, ktorý je predstavený ako hraná ruka držiaca ceruzku, aby mu nakreslil riešenie. Všetky epizódy sú krátke témy v rozsahu od 2:30 do 6:40 minút.

Séria sa vysielala vo viac ako 50 krajinách po celom svete. Seriál splodil tiež komiksy, knihy, dodatočné krátke filmy či predmety a nespočetné paródie s mnohými vystúpeniami hlavného hrdinu v iných médiách.

 Série 
Spoločne vzniklo 90 epizód rozdelených do 3 sezón:

 Séria Lagostina obsahuje epizódy 1 až 8, dlhé päť minút, vyrobené zo záberov z reklám Carosello
 Séria 100 obsahuje 56 epizód očíslovaných od 101 do 156
 Séria 200 obsahuje 26 epizód očíslovaných od 200 do 225

 Referencie 

 Iné projekty 

 Externé odkazy 
 Revuecaptures 




 Zdroj 

Kategória:Talianske televízne seriály
Kategória:Televízne seriály z roku 1971